CELEX: 62019TN0634
Language: lv
Date: 2019-09-19 00:00:00
Title: Lieta T-634/19: Prasība, kas celta 2019. gada 19. septembrī – FC/EASO

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/79
            
         
      Prasība, kas celta 2019. gada 19. septembrī – FC/EASO
      (Lieta T-634/19)
      (2019/C 399/97)
      Tiesvedības valoda – grieķu
      
         Lietas dalībnieki
      
      
         Prasītājs: FC (pārstāvji: V. Christianos, advokāts)
      
         Atbildētājs: Eiropas Patvēruma atbalsta birojs (EASO)
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt EASO iecēlējinstitūcijas 2019. gada 20. jūnija lēmumu Nr. EASO/ED/2019/309, ar kuru pēdējā minētā noraidīja prasītāja sūdzību, kas iesniegta 2019. gada 21. februārī atbilstoši Eiropas Savienības Civildienesta noteikumu 90. panta 2. punktam;
               
            
                  —
               
               
                  atcelt EASO iecēlējinstitūcijas 2018. gada 14. decembra lēmumu Nr. EASO/ED/2018/365, ar ko prasītājs tiek atstādināts no savu pienākumu pildīšanas (tiek pensionēts), tiek noteikti ieturējumi no viņa atalgojuma un noteikts piekļuves aizliegums EASO mītnei;
               
            
                  —
               
               
                  piespriest EASO izmaksāt prasītājam summu EUR 6 504,00 apmērā kā atlīdzību par nodarīto mantisko kaitējumu;
               
            
                  —
               
               
                  piespriest EASO izmaksāt prasītājam summu EUR 250 000,00 apmērā kā atlīdzību par nodarīto morālo kaitējumu un prasītāja veselībai nodarīto kaitējumu; un
               
            
                  —
               
               
                  piespriest EASO atlīdzināt visus prasītāja tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Pirmais pamats ir par to, ka apstrīdētie lēmumi esot prettiesiski, jo pieļauts prasītāja tiesību uz labu pārvaldību pārkāpums, it īpaši attiecībā uz neatkarības un objektivitātes principu, kā arī aizskartas prasītāja tiesības tikt uzklausītam.
               
            
                  2.
               
               
                  Otrais pamats ir par to, ka publiskošanas kārtība esot ietvērusi prasītāja personas datu ļaunprātīgu izmantošanu un nevainīguma prezumpcijas, kā arī samērīguma principa pārkāpumus.
               
            
                  3.
               
               
                  Trešais pamats ir par to, ka apstrīdētie lēmumi esot prettiesiski tajos pieļautās acīmredzamas kļūdas vērtējumā un pamatojuma trūkuma dēļ.
               
            
                  4.
               
               
                  Ceturtais pamats ir par to, ka apstrīdētie lēmumi esot ietekmējuši prasītāja tiesības uz aizstāvību, būtībā kavējot to izmantošanu.